**DIRECȚIA ECONOMICĂ**

***Nr. 31122***

***Data: 06.08.2018***

**REFERAT DE APROBARE**

Bugetul de venituri şi cheltuieli pe anul 2018 al Regiei Autonome ”Administrația Canalului Navigabil Bega” Timiș, a fost elaborat având în vedere:

- prevederile H.G. nr. 451/2018 privind înființarea, organizarea și funcționarea Regiei Autonome ”Administrația Canalului Navigabil Bega” Timiș, sub autoritatea Ministerului Transporturilor. Regia este organizată în scopul asigurării condițiilor de navigație pe sectorul  românesc al canalului navigabil Bega și pentru ducerea la îndeplinire a obligațiilor ce revin statului român din convențiile și acordurile internaționale la care România este parte și care i-au fost încredințate prin delegare de competență de către Ministerul Transporturilor, în conformitate cu legislația în vigoare.

- prevederile Legii nr. 2/2018 a bugetului de stat pe anul 2018;

- prevederile O.M.F.P. nr. 3145/2017 privind aprobarea formatului şi structurii bugetului de venituri şi cheltuieli**;**

- prevederile Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare.

Cheltuielile de natură salarială au fost stabilite cu respectarea prevederilor art.58 din Legea nr. 2/2018 a bugetului de stat pe anul 2018.

**DIRECTOR,**

**Laura GÎRLĂ**